钦定古今图书集成/理学汇编/经籍典/第083卷 > 宋房审权周易义海 > 《坤兑不言方》
## 钦定古今图书集成/理学汇编/经籍典/第083卷 > 宋房审权周易义海 > 《坤兑不言方》

以方偶而位。八卦者，《说卦》之文也。干曰西北之卦也，
坎曰北方之卦也，艮曰东北之卦也，震曰东方也，巽
曰东南也，离曰“南方之卦也。”唯兑与坤不言其方。噫！
圣人之旨微哉。夫阳者，君子之道也；阴者，小人之道
也。阳主乎生者也，阴主乎死者也。阳生于子，而云“帝
出乎震”，何也？帝者，造化之真宰，不可得而名之者也。
虽不可得而名之，而生万物之功显于春，故强而名
之曰“帝出乎震。”及释其义，则曰“万物出乎震”而已矣。
“齐乎巽”，言万物之洁齐也。离也者，明也。万物皆相见，
圣人南面而听天下，盖取诸此也。奈何离明方盛，而
杀物之阴已生其一耶？小人之道长于此矣。作《易》者，
戒于坤之初六，曰“履霜坚冰”至，《文言》曰：“臣弑其君，子
弑其父。”非一朝一夕之故。由辨之不早辨也。阴之所
以能消乎阳者，由不防之于微而制之于著也。小人
之所以能胜乎君子者，由不虞之以渐而制之于壮
也。坤者，二阴三阴之位也。《兑》者，四阴之位也。阴气之
微而渐著，故圣人特于坤、《兑》不言其方，所以戒阴于
无形也。如《临》卦之《彖》曰“刚浸而长”，至于《遁》之《彖》曰“浸
而长也”，而不言柔者，其义同也。至于五阴六阴，干之
位也。辨之不早，疑盛乃动。故上六曰“龙战于野。”《文言曰：“谓其嫌于无阳也，故称龙焉。”《说卦》曰：“战乎干”，又曰
“言阴阳相薄也。”意不防于微而至于著，不虞于渐而
至于壮。凡如此者，圣人之旨微哉！干能薄阴，而后一
阳生于坎，故谓之“劳乎坎”也。艮位于丑寅之间，得非
万物之终始乎。